projecte-aina/catalan_government_crawling huggingface dataset:
Can Ventura ofereix allotjament en una antiga casa de poble del segle XVII, a Sant Feliu de Pallerols, rehabilitada de tal manera que conserva l'encant de temps passats.
Té una capacitat de fins a 15 persones i disposa de grans sales comunes amb tots els serveis i les comoditats perquè l'estada sigui al més agradable i acollidora possible (llars de foc, sala de jocs amb ping-pong, futbolí, billar, dards, jocs de taula per a petits i grans, piscina climatitzada amb jacuzzi i hidromassatge, sala de reunions equipada amb projector, pantalla gran, equip de música...).
L'empresa dóna en tot moment als seus clients informació sobre el Parc Natural de la Zona Volcànica per mitjà de fullets, i també fa reserves per a activitats o restaurants i, si cal, hi facilita el desplaçament.
• Millorar l'actual vinculació de les habitacions amb les set parròquies de la vall d'Hostoles.
• Dotar les biblioteques existents a Can Ventura amb publicacions del Parc Natural de la Zona Volcànica de la Garrotxa i de la comarca.
• Fer revisar la pàgina web de Can Ventura pel Parc Natural de la Zona Volcànica de la Garrotxa.
• Mantenir l'acreditació com a punt d'informació del parc.
• Substituir totes les bombetes per bombetes de baix consum.
• Dotar Can Ventura d'un dipòsit de compostatge per als residus orgànics.
• Redactar la Memòria de sostenibilitat establerta pel Codi de gestió sostenible de l'empresa de la Garrotxa i el Collsacabra.
• Aplicar i renovar el Distintiu de qualitat ambiental.
• Elaborar material informatiu per visitar l'entorn més proper de la casa, sense haver d'utilitzar el vehicle privat.
• Disposar sempre dels itineraris 18, 19 i 22 del parc natural.
• Implicar-se en la creació de la nova associació o fundació per la recuperació del patrimoni i la història remença.
La Cooperativa La Fageda es va fundar l'any 1982 amb l'objectiu d'integrar laboralment persones amb discapacitats psíquiques.
Actualment dóna feina a prop de 250 persones, la meitat de les quals tenen aquest tipus de malalties.
L'activitat principal de la cooperativa és la producció de iogurts, i en pocs anys s'ha convertit en el tercer productor més important de Catalunya, on la seva marca és sinònim de qualitat.
El Servei d'Atenció al Visitant (SAV) de la Cooperativa La Fageda és el departament que s'encarrega de gestionar i atendre les visites concertades de grups organitzats, escoles i famílies interessades a conèixer la granja i el procés de producció del iogurt.
Les visites, que sempre es concerten prèviament i es fan acompanyades d'un guia, tenen una durada aproximada d'una hora i acaben amb un tast gratuït de productes.
• Mantenir l'acreditació com a punt d'informació del Parc Natural de la Zona Volcànica de la Garrotxa.
• Millorar la qualitat de la visita sense haver d'augmentar el nombre de visitants.
• Incloure informació del parc natural en la pàgina web i també informació que pugui contribuir a conservar-lo.
• Millorar i renovar la informació sobre el Parc Natural de la Zona Volcànica de la Garrotxa per als visitants.
• Promoure i gestionar de manera responsable les visites i el Servei d'Atenció al Visitant amb l'objectiu d'ajudar a conservar el parc natural i influir en el flux de visitants.
• Substituir les papereres de plàstic per papereres de cartró, implantar la recollida selectiva dels principals residus generats durant les visites, posar rètols amb consells d'ús de l'aigua, etc.
• Substituir les bosses de plàstic per altres de més sostenibles.
• Redactar la Memòria de sostenibilitat del Codi de gestió sostenible de l'empresa de la Garrotxa i el Collsacabra.
• Ampliar els serveis als visitants escolars, oferint-los tallers que incloguin aspectes de la fabricació de iogurts o de l'activitat dels vivers.
• Promocionar els productes locals i la gastronomia tradicional.
• Fer donació de productes per a determinats col·lectius i activitats.
Els allotjaments Can Morera estan situats en una masia típica restaurada l'any 2008, amb una cura especial en la selecció dels materials i les necessitats de funcionalitat i confort actuals.
La seva ubicació a peu de carretera i de la Via Verda de l'antic "carrilet" la converteix en un bon punt de partida per a organitzar visites al parc natural, la vall d'en Bas o el parc de Pedra Tosca.
Disposa de 8 apartaments i 39 places, restaurant de 120 places, amb zona de bar i dues sales per a ús reservat, sala per a exposicions, cursos i xerrades.
Servei de rentadora, aparcament propi, parc infantil i Wi-Fi en les habitacions i zones comunes.
Can Morera participa al Descobreix la Garrotx a i això li permet oferir gratuïtament als seus clients les visites i excursions d'aquest programa.
• Mantenir l'acreditació com a punt d'informació del Parc Natural de la Zona Volcànica de la Garrotxa.
• Elaborar material amb informació d'interès de l'empresa i el territori per als clients.
• Tenir un tauler d'informació sobre l'entorn i el Parc Natural de la Zona Volcànica de la Garrotxa als apartaments
• Redactar la memòria de sostenibilitat segons el Codi de gestió sostenible de l'empresa de la Garrotxa i el Collsacabra.
• Augmentar proveïdors locals i amb certificats de qualitat o medi ambient.
• Instal·lar dispositius d'estalvi d'aigua.
• Promoure la marca agrària Agrovolcània del parc natural.
• Destinar un 0,75% del resultat econòmic de Can Morera a un col·lectiu desfavorit de la zona, per exemple el Patronat de Disminuïts de la Garrotxa, Cáritas, etc.
• Col·laborar en el desenvolupament de les activitats de diverses entitats, associacions i població local, i portar un registre de les col·laboracions realitzades.
Durant els darrers anys el Parc Natural de la Zona Volcànica de la Garrotxa ha encomanat diversos treballs de base, de característiques molt diverses, per tal d'establir uns fonaments sòlids per a la revisió del Pla especial de 1994.Molts d'aquests treballs s'han desenvolupat a partir del Sistema Vulcà, una iniciativa pionera a Catalunya en l'aplicació dels sistemes d'informació geogràfica a la gestió d'una àrea protegida, implantada pel Parc Natural.
L'alt nivell d'informació disponible, el seu tractament a través del SIG i els treballs de base, són els principals elements de partida per a la redacció del nou Pla especial.
Sistema utilitzat per citar aquests documents inèdits:
COGNOM, Nom; COGNOM, Nom., "Títol", any, pàg., (lloc on està localitzable, que si és el centre de documentació del Parc hi consta: CDPNZVG).
"Directrius per a la revisió del PEZVG", Informe 2001.
GERMAIN, Josep; CAMPOS, Miquel, "Auditoria operativa del Pla especial del Parc Natural de la Zona Volcànica de la Garrotxa", 2002.
MINUÀRTIA, Serveis Ambientals; ARDA Gestió i estudis ambientals, Treballs de base per a la revisió del Pla especial del Parc Natural de la Zona Volcànica de la Garrotxa, 2001, (CDPNZVG).
Nota: Document 1: Municipis de la vall del Fluvià.
Document 2: Municipis de les valls del Ser i del Brugent
MINUÀRTIA, Estudis Ambientals, Estudi de base per a la revisió del Pla Especial del Parc Natural de la Zona Volcànica de la Garrotxa als termes municipals de Santa Pau, les Planes d'Hostoles, Mieres, Sant Aniol de Finestres i Sant Feliu de Pallerols, 2000, 85 pàg. + annexes i plànols, (CDPNZVG).
TOSCA, Estratègia per a la gestió del vulcanisme al Parc Natural de la Zona Volcànica de la Garrotxa, [2000], 47 pàg. + annexes, (CDPNZVG)
MAYOR FARGUELL, Xavier; BELMONTE ZAMORA, Ricard, Anàlisi i determinació a escala de detall de les zones d'interès connector en relació al Parc Natural de la Zona Volcànica de la Garrotxa, 2000, 85pàg. + plànols, (CDPNZVG).
MAYOR FARGUELL, Xavier; BELMONTE ZAMORA, Ricard Aprofundiment dels estudis de connectivitat ecològica dins el Parc Natural de la Zona Volcànica de la Garrotxa, 2001, 72pàg. + plànols, (CDPNZVG).
MAYOR FARGUELL, Xavier, Delimitació cartogràfica digital del sistema de Connexions Ecològiques del Parc Natural de la Zona Volcànica de la Garrotxa (PNZVG), 2002, 6 pàg., (CDPNZVG).
MINUÀRTIA, Estudis Ambientals, El Paisatge del Parc Natural de la Zona Volcànica de la Garrotxa: Treball previ per a la revisió del Pla Especial del Parc Natural, 2002, 72 pàg. + plànols, (CDPNZVG).
CAMPRODON I SUBIRACHS, Jordi, Avaluació i propostes de conservació de la fauna i la gestió forestal per a la revisió del Pla especial del Parc Natural de la Zona Volcànica de l a Garrotxa, 2001, 47 pàg., (CDPNZVG).
En aquest apartat podeu consultar la normativa relacionada amb els sectors agroalimentari i pesquer, i en general, amb el món rural, publicada al web del Departament d'Agricultura, Ramaderia, Pesca i Alimentació.
ORDRE TES/79/2018, de 20 de juny, per la qual s'aproven els preus públics per a la prestació de serveis en els espais naturals de protecció especial.
Intervenen en la gestió del Parc:
La Junta de Protecció és l'òrgan rector del Parc Natural.
La formen representants de diferents departaments de la Generalitat de Catalunya, dels ajuntaments de l'àmbit del Parc i de l'Institut d'Estudis Catalans.
Els seus objectius són, entre d'altres, conservar i defensar els valors naturals i culturals de la zona així com també organitzar i fomentar el gaudi, l'estudi i el coneixement.
Entre les seves atribucions destaca l'elaboració del Programa d'actuació, el pressupost i la memòria anual.
El programa d'actuació fixa les intervencions a realitzar per a la millora de les condicions de vida de la població local, la millora del patrimoni natural i l'ordenació de l'ús públic del Parc Natural (Decret 113/1983).
L'any 1991 es va crear el Consell de Cooperació que aplega més 30 entitats representatives dels sectors professionals, associacions de veïns, societats de caçadors i entitats culturals, esportives i naturalistes.
La seva funció és la de col·laborar i participar en les diferents actuacions que es realitzen en l'àmbit del Parc.
Junta de protecció de la Zona Volcànica de la Garrotxa
Comissió Permanent (provisional)
El Consell de Cooperació del Parc es creà a principis dels anys noranta i compta actualment amb més de quaranta institucions.
Per a més informació es pot consultar l'Ordre de 4 de desembre de 1991, per la qual es crea el Consell de Cooperació del Parc Natural de la Zona Volcànica de la Garrotxa (DOGC 1546, 24 de gener de 1992 ) i la llista d'institucions que en formen part.
L'òrgan encarregat d'executar els acords de la Junta de Protecció i de la Comissió Permanent és l'equip de gestió, el qual està adscrit al Departament d'Agricultura, Ramaderia, Pesca, Alimentació i Medi Natural a través de la Direcció General de Medi Natural i Biodiversitat (Decret 150/1993).
L'equip s'estructura en sis àrees:
Les seves actuacions principals es fonamenten en:
En aquesta àrea s'inclouen quatre àmbits o unitats d'actuació:
Educació ambiental, divulgació i ús públic
Les actuacions principals es fonamenten en:
En aquesta àrea s'inclouen dos àmbits de gestió i un conjunt de recursos:
Les seves funcions bàsiques són:
La informació bàsica per planificar visites de grups escolars al Parc Natural.
Els indrets més interessants amb tota la informació necessària per planificar les activitats i la logística de les vostres visites, els recursos educatius i les entitats d'educació ambiental que us ofereixen els seus serveis.
Guia per conèixer i entendre el vulcanisme, i poder visitar i interpretar els espais amb més interès geològic del Parc Natural.
Recull de contes i dibuixos elaborats per alumnes dels centres docents de la Garrotxa.
La fauna del Parc Natural es caracteritza també per la seva diversitat, que s'explica pels diferents ambients que s'hi troben, i té espècies de gran interès, sobretot pel que fa als invertebrats.
Al "Catàleg de vertebrats de la Zona Volcànica de la Garrotxa / 2016" (Minuàrtia, 2017), consta que han estat citades un total de 307 espècies de vertebrats: 12 peixos, 14 amfibis, 18 rèptils, 210 aus i 53 mamífers.
Al catàleg també consta que s'han detectat un total de 16 espècies exòtiques.
Pel que fa als invertebrats, existeixen algunes espècies rares, però cal tenir en compte que el grau de coneixement d'aquest grup és encara molt baix, i les darreres dades que tenim són les que estan incloses al Catàleg faunístic del PNZVG (Nebot, 1995): 164 invertebrats no artròpodes, 20 artròpodes no insectes i 1083 insectes.
D'acord amb les recomanacions del document Parques para la vida (UICN, 1994), al Parc s'estan realitzant diversos estudis de seguiment: d'una banda per donar suport a la feina dels gestors, però també per facilitar dades per estudis a més gran escala.
El paisatge vegetal de la zona volcànica es caracteritza per la seva diversitat.
Els caràcters fisiogràfics de la zona, especialment el clima i el substrat, determinen una transició entre un paisatge vegetal mediterrani, submediterrani i centreuropeu de caràcter atlàntic.
La flora representada en aquest espai és extremadament rica, a causa de la seva situació i història biogeogràfica, tant quantitativament (han estat identificades unes 1.173 espècies de plantes superiors) com qualitativament (existeixen diverses plantes molt rares al conjunt de la flora catalana), amb un predomini clar de les espècies mediterrànies i centreuropees.
Gairebé el 65% del Parc Natural és ocupat per formacions boscoses, especialment alzinars, rouredes i fagedes, però també boscos mixtos i vernedes.
L'altre element que caracteritza el paisatge vegetal del Parc són els conreus, disposats en forma de mosaic i ben adaptats als condicionaments fisiogràfics del terreny.
Molts dels cràters i també la major part de les colades havien estat conreats i s'hi han desenvolupat sòls rics, les anomenades terres brunes.
En l'actualitat, els conreus ocupen la quarta part de la superfície, amb predomini dels farratges i dels cereals farratgers a causa de l'especialització bovina que es produeix en el sector ramader
D'acord amb les recomanacions del document Parques para la vida (UICN, 1994), al Parc s'estan realitzant diversos estudis de seguiment: d'una banda per donar suport a la feina dels gestors, però també per facilitar dades per estudis a més gran escala.
Les activitats que generen el productes volcànics en aquesta zona són:
40 volcans catalogats, amb 10 cràters d'explosió freatomagmàtica (Can Tià, Garrinada, Santa Margarita, El Traiter, el Racó...) ben conservats i 23 cons d'escòries producte de l'activitat estromboliana ben conservats (Croscat, Montsacopa, Bisaroques, Rocanegra...).
Més de 20 colades de lava, una d'elles és la colada en blocs més ben conservada de la península Ibèrica (Fageda d'en Jordà).
Més de 80 Tossols, turonets originats per la interacció de zones humides amb les colades.
Llacs de resclosa volcànica reblerts pels sediments que transporten els rius i torrents.
La Vall d'en Bas és l'exponent més important d'aquest tipus de morfologies de tot l'Estat Espanyol.
En tot el Parc es localitza tot un espectre de dipòsits volcànics producte d'erupcions estrombolianes i, sobretot, freatomagmàtiques on la diversitat de dipòsits d'aquestes característiques és dels més rics d'Europa.
50 afloraments d'interès que conserven i il·lustren els dipòsits i processos volcànics existents en el Parc (La Pomareda, grederes Croscat, gredera Can Tià, Boscarró, cinglera de Castellfollit de la Roca...).
Al Parc Natural hi ha molts indrets per visitar resseguint la xarxa de senders de la comarca i els itineraris pedestres del Parc.
També s'hi preparen nombroses activitats i es disposa d'un important nombre d'equipaments turístics que ofereixen allotjament, restauració, informació, etc.
Al llarg de tot l'any us oferim visites i excursions guiades per tota la comarca.
De la mà d'un educador de la zona podreu conèixer i descobrir volcans i colades de lava, boscos i muntanyes, pobles i monuments, etc. (Descobreix la Garrotxa).
El Parc Natural també us ofereix un servei de guies perquè us deixeu portar per un expert de la zona que us ensenyarà la comarca (Deixa't portar).
També hi ha activitats en èpoques de l'any determinades, com és el cas dels programes d'estiu Sensacions Moixina o Clínics, per despertar els cinc sentits, o activitats pensades per a grups especials com ara l'Oferta pedagògica, per realitzar activitats pedagògiques engrescadores i de qualitat per part de grups escolars, o el Visc entre volcans, amb activitats naturalistes i culturals per a la població local o el Discovering volcanic landscapes, que són activitats de geografia per a descobrir la zona dirigides per guies locals de parla anglesa.
A la pàgina web de Turisme Garrotxa també podeu consultar l'agenda cultural de la comarca.
L'inici recomanat és a la plaça Major de Sant Joan les Fonts.
Altres inicis són: al costat de les escoles de Sant Joan o a la zona esportiva de la Canya (al costat de la urbanització la Roureda).
El recorregut transcorre per una interessant zona de cingleres basàltiques, resultants del refredament de les colades de lava emeses per diferents volcans, amb alguna mostra de bosc de ribera amb espècies de gran valor botànic i interessants mostres d'arquitectura industrial a la vora del riu.
En èpoques de fortes pluges, si la riera de Bianya ha revingut, a partir de Fontfreda l'itinerari no és transitable.
Si sortim de Sant Joan les Fonts, l'itinerari passa pels carrers d'aquest municipi, travessa el pont medieval sobre el Fluvià i s'enfila per unes escales al costat de l'església nova.
En aquest indret podem observar tres colades de lava.
La primera (que forma part de la resclosa) prové dels volcans de Batet i està datada en uns 700.000 anys, la segona (que forma el mosaic basàltic que es trepitja en aquest indret) és d'origen i edat no determinats i la tercera (on es troba enclavada la pedrera del Boscarró) prové del volcà de la Garrinada i data d'uns 120.000 anys.
Ens trobem davant d'una antiga pedrera de basalt que es va deixar d'explotar a principis de segle.
El basalt, roca resultant del refredament de les colades de lava,
és dur, aïllant i resistent als corrosius i ha estat utilitzat per fer-ne llambordes.
En el procés de refredament de la lava, el basalt pren diferents formes; són els hàbits de retracció: prismàtic, lenticular o massiu.
Posterior a les erupcions volcàniques, l'erosió fluvial ha deixat al descobert aquests espadats.
L'aigua circula a través de les laves volcàniques fissurades, s'emmagatzema entre els materials volcànics i els sedimentaris i apareix al peu dels espadats.
Al municipi hi ha una quarantena de fonts de cabal continu i abundant.
Aquest fet ha donat nom a la població.
Identificació de l'itinerari: número 16 i pictogrames de color groc
Altres punts d'interès de l'itinerari
XII), monestir romànic de Sant Joan les Fonts (s.
XII), estada Juvinyà - el monument civil més antic de Catalunya- (s.
Bicicletes de muntanya i equitació
No es permeten en aquest itinerari
El personal que us atendrà compta amb una àmplia experiència en el camp de la informació i l'educació ambiental per poder-vos oferir una informació de qualitat.
Tots els informadors/es us atendran en català i/o castellà i la majoria també en anglès i francès.
Podreu demanar-los documentació i assessorament per accedir als indrets d'interès del Parc Natural i us ajudaran a fer més agradable la vostra visita.
Des dels centres d'informació es tramiten autoritzacions de vehicles per a persones amb mobilitat reduïda, per tal de facilitar l'accés als llocs més emblemàtics del Parc Natural.
Olot-Santa Pau, km 7 (interior del volcà del Croscat)
• Informació presencial i reserves de grups per mail [EMAIL] o per telèfon 972 19 50 94
• Control i reserves de grups organitzats per a visitar les grederes del volcà del Croscat (vegeu enllaç de la normativa)
• Exposició de lliure accés sobre el volcà del Croscat (disposem de la traducció en castellà, anglès, francès, alemany, holandès, euskera i gallec)
• WC públics (àrea de Santa Margarida)
• Aparcament regulat de cotxes, autocars i bicicletes (àrea de Santa Margarida)
Olot-Santa Pau, km 4 (àrea de can Serra)
• Material per deixar-vos en préstec: itinerari autoguiat de la Fageda d'en Jordài el poema de la Fageda d'en Jordà en idiomes.
• Motxilles per deixar-vos en préstec per portar els nens i nadons. (preu del lloguer 2€, una fiança de 20€ i signar un full de préstec)
• Aparcaments regulats de cotxes, autocars i bicicletes
• Aparcaments reservats per a minusvàlids
• Informació presencial, correu postal (veure adreça del centre d'informació), correu electrònic ( [EMAIL] )
• Punt de documentació del Parc Natural: punt de documentació (mini biblioteca) amb llibres i documentació de consulta i/o de préstec sobre temes relacionats amb el Parc Natural i la Garrotxa
• Informació "a la carta": informació personalitzada dedicant-vos tot el temps necessari
• Oficines dels tècnics del Parc Natural
• Parc Nou: jardí botànic i de plantes medicinals
• Aparcament de cotxes, d'autocars i de bicicletes
El Parc Natural de la Zona Volcànica de la Garrotxa ha elaborat amb els ajuntaments i entitats dels municipis que el formen un conjunt de 28 itineraris pedestres, perquè puguis conèixer els indrets més interessants del Parc Natural.
Els itineraris poden ser curts (mitja hora) o bé llargs (4 o 7 hores).
La majoria estan senyalitzats, excepte alguns dels més llargs que, amb l'ajuda del plànol-guia del Parc Natural, si esteu habituats a fer excursions, ja n'hi ha prou per seguir-los
Ja teniu disponibles els plànols guia en format digital dels Parcs Naturals
Finalment els Espais Naturals de Protecció Especial gestionats per aquest Departament ja disposen, en format digital i ben aviat en format paper, de plànols guia.
Des d'aquest moment els Parcs Naturals de Els Ports, Delta de l'Ebre, Capçaleres del Ter i del Freser, Cadí-Moixeró, Aiguamolls de l'Empordà, Serra de Montsant i Zona Volcànica de la Garrotxa i el Paratge Natural d'Interès Nacional de Poblet compten amb una nova publicació que us ofereix una informació genèrica sobre l'espai així com un mapa de situació i alguns itineraris per descobrir.
Selecció de documents recollits pel Centre de Documentació del Parc Natural dels Ports sobre Arquitectura Rural Tradicional.
Catàleg col·lectiu de la xarxa BEG de Biblioteques Especialitzades i Centres de Documentació de Catalunya.
S'ubica a la seu administrativa del Parc, a Roquetes.
S'encarrega de recollir, ordenar, classificar, tractar i difondre la documentació necessària per a l'estudi, la gestió i la dinamització d'aquest espai natural.
Per visites i consultes, contacteu:
El Pla rector d'ús i gestió és el principal document de planificació ide regulació del Parc Nacional, i s'hi defineixen les seves línies degestió.
Aquesta planificació a llarg termini s'explicita en la normativa d'ús i gestió i en tot un seguit de programes i actuacions que s'han de realitzar durant el seu període de vigència (de quatre anys, prorrogables per dos anys més).
A partir de la diagnosi realitzada per l'administració del Parc Nacional, l'equip redactor va donant forma al futur pla.
En successives versions es van introduint les aportacions de les institucions i les associacions més implicades.
Informació pública i al·legacions.
El document queda exposat a informació pública, de manera que qualsevol col·lectiu o persona particular pot presentar les al·legacions que cregui oportunes per millorar-lo.
Un cop valorades les al·legacions presentades, es fa la redacció definitiva del Pla, que ha de ser aprovat provisionalment pel Patronat del Parc.
El Pla es remet al Consell Executiu de la Generalitat de Catalunya perquè sigui aprovat definitivament per decret i posteriorment publicat al DOGC.